|  |  |
| --- | --- |
| Institut "Jožef Stefan", Ljubljana, Slovenija |  |

objavlja delovno mesto na osnovi javnega razpisa Javne agencije za raziskovalno dejavnost RS (ARRS) »Spodbujanje zaposlovanja mladih doktorjev znanosti« v letu 2015:

ASISTENT Z DOKTORATOM m/ž

Pogoji:

* zahtevana stopnja izobrazbe: doktorat znanosti
* izvolitveni naziv: asistent z doktoratom
* zahtevana sposobnost: mentorske sposobnosti, sposobnost samostojnega raziskovalnega dela

Dodatni pogoji:

* kandidat/ka je opravil/a zagovor doktorske disertacije v obdobju od 01.01.2013 do 31.05.2015
* kandidat/ka je vpisan/a v evidenco brezposelnih oseb na Zavodu Republike Slovenije za zaposlovanje

Opis del in nalog:

Mladi/a doktor/ica znanosti bo v okviru raziskovalnega programa študiral/a površinske lastnosti plazemsko obdelanih polimernih podlag za namene selektivne adhezije celic. Poglobljeno bo raziskoval/a adhezijo, proliferacijo in rast endotelijskih celic na plazemsko obdelanih polimernih materialih. Kandidat/ka bo uporabljal/a naslednje metode dela: obdelava polimernih materialov z neravnovesno plinsko plazmo, preiskave površinske funkcionaliziranosti z metodo rengentske fotoelektronske spektroskopije (XPS), preiskava površinske morfologije polimerov z mikroskopijo na atomsko silo (AFM), preiskave morfologije ter razraščanja celic na plazemsko funkcionaliziranih podlagah z optičnim invertnim mikroskopom in elektronsko mikroskopijo (SEM) ter študij adhezije in viabilnosti celic s testom za merjenje metabolne aktivnosti (MTT). Kandidat/ka mora imeti izkušnje z omenjenimi metodami.

Delovno razmerje bomo sklenili za določen čas 18 mesecev s polnim delovnim časom pod pogojem, da bo IJS izbran za sofinanciranje na javnem razpisu ARRS »Spodbujanje zaposlovanja mladih doktorjev znanosti« v letu 2015. Predviden začetek dela je 01.10.2015 oz. v skladu z odločitvijo ARRS.

Dodatne informacije lahko kandidati dobijo po telefonu 01 477 3234 pri ge. Tanji Gosar, Sekretariat.

Pisne prijave z dokazili o izpolnjevanju pogojev in krajšim življenjepisom bomo sprejemali 3 dni po objavi oglasa na naslov:

##### **Institut “Jožef Stefan”, Sekretariat, Jamova 39, 1000 Ljubljana.**